CELEX: 62018TN0223
Language: mt
Date: 2018-03-26 00:00:00
Title: Kawża T-223/18: Rikors ippreżentat fis-26 ta’ Marzu 2018 – Casa Regina Apostolorum della Pia Società delle Figlie di San Paolo vs Il-Kummissjoni

4.6.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 190/38
            
         Rikors ippreżentat fis-26 ta’ Marzu 2018 – Casa Regina Apostolorum della Pia Società delle Figlie di San Paolo vs Il-Kummissjoni
   (Kawża T-223/18)
   (2018/C 190/63)
   Lingwa tal-kawża: it-Taljan
   
      Partijiet
   
   
      Rikorrenti: Casa Regina Apostolorum della Pia Società delle Figlie di San Paolo (Albano Laziale, l-Italja) (rappreżentant: F. Rosi, avvocato)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               Tilqa’ dan ir-rikors u b’hekk tiddikjara l-annullament tal-miżura tal-Kummissjoni għaliex mhux motivat, u lanqas ma huwa bbażat fuq preżupposti istruttorji ċerti.
            
         
               —
            
            
               Tirrikonoxxi l-applikazzjoni tas-sistema sanitarja Taljana taħt l-iskema SIEG u b’hekk tal-prinċipji stabbiliti fis-sentenza tal-Qorti tal-Ġustizzja fil-kawża Altmark tal-2003 b’riferiment tal-Artikoli 106 u 107 TFUE għall-finijiet tal-applikazzjoni tal-għajnuna mill-Istat. Dan sabiex jiġi aċċertat l-operat tar-regione Lazio fir-rigward tar-remunerazzjoni tal-istrutturi pubbliċi, li kellhom isegwu l-prinċipji stabbiliti fid-dispożizzjonijiet indikati hawn fuq u b’dan il-mod jillimitaw il-pagamenti tal-istrutturi sanitarji pubbliċi skont il-previżjonijiet ta’ kumpens tal-ispejjeż skont il-kriterji ffissati fis-sentenza Altmark b’riferiment għall-imsemmija azjenda medja, u jiddikjaraw il-finanzjament eċċessiv bħala kumpens żejjed.
            
         
               —
            
            
               Tirrikonoxxi lir-rikorrenti li r-reġjuni tħallasha skont il-prinċipju ta’ azjenda medja u b’hekk ukoll fid-dawl taż-żidiet tal-ispejjeż tax-xogħol, u dan b’riferiment għall-impjegati kollha li ħadmu għal din l-istruttura mill-2005 sal-2006, billi tiffissa dan bħala parametru għas-snin futuri.
            
         
               —
            
            
               B’kull konsegwenza taħt il-liġi anki għall-kundanna tal-Kummissjoni għall-ħlas tal-ispejjeż ġudizzjarji u dawk sostnuti mir-rikorrenti.
            
         
      Motivi u argumenti prinċipali
   
   Dan ir-rikors huwa intiż kontra d-Deċiżjoni C (2017) 7973 finali tal-Kummissjoni, tal-4 ta’ Diċembru 2017, li ċaħdet id-denunzja ppreżentata mir-rikorrenti, sptar reliġjuż Taljan, fir-rigward tal-allegat kumpens lill-isptarijiet pubbliċi fil-Lazio. Id-deċiżjoni kkontestata tqis li l-miżuri ddenunzjati ma jikkostiwixxux għajnuna mill-istat.
   Insostenn tar-rikors tagħha, ir-rikorrenti tressaq tliet motivi.
   
               1.
            
            
               L-ewwel nett qed jiġi kkontestat l-użu tal-lingwa Ingliża għall-formulazzjoni tal-miżura finali bħala lingwa b’saħħa ta’ liġi.
            
         
               2.
            
            
               Bit-tieni motiv qed jiġi kkontestat nuqqas ta’ motivazzjoni. Il-Kummissjoni naqset kompletament li tieħu inkunsiderazzjoni xi aspetti sostanzjali tal-kwistjoni, u li tikkontesta xi eċċezzjonijiet imqajma mir-rikorrenti li ġew ipprovati b’dokumentazzjoni ppreżentata. Hemm l-obbligu tal-Kummissjoni li tirrispondi għall-kwistjonijiet kollha mir-rikorrenti skont il-prinċipji ta’ trasparenza u ta’ bona fide.
            
         
               3.
            
            
               Bit-tielet motiv, ir-rikorrenti tikkontesta l-fatt li taħt il-liġi Taljana s-sistema tas-saħħa hija kkaratterizzata bl-universalità tal-kura, jiġifieri li l-100 % tas-servizzi tas-saħħa jitħallsu mis-Dipartiment tas-Saħħa Nazzjonali. Barra minn hekk, ir-rikorrenti tikkontesta lill-Kummissjoni li ma għandhiex il-prova li l-Istat Taljan jiffinanzja u b’hekk ikopri l-100 % tal-kura taċ-ċittadini tiegħu, aspett li huwa nieqes minn kull konferma fattwali. Ir-rikorrenti kkontestat il-fatt li l-universalità ma hijiex kunċett astratt, imma għandha tiġi identifikata konkretament, trid tkun tista’ tiġi vverifikata, ipperċepita, u ma tistax tiġi preżunta li teżisti biss għaliex il-gvern Taljan qed jafferma dan.